Document ID: 32006D0540

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 11ης Απριλίου 2006 για την έγκριση ποσοτήτων ελεγχόμενων ουσιών που επιτρέπονται για βασικές χρήσεις στην Κοινότητα, το 2006, βάσει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2006) 1483] (Μόνο τα κείμενα στη δανική, ολλανδική, αγγλική, εσθονική, φινλανδική, γαλλική, γερμανική, ιταλική, σλοβενική, ισπανική και σουηδική γλώσσα είναι αυθεντικά) (Κείμενο που παρουσιάζει ενδιαφέρον για τον ΕΟΧ) (Κείμενο που παρουσιάζει ενδιαφέρον για τον ΕΟΧ) (2006/540/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1), και ιδίως το άρθρο 3 παράγραφος 1, Εκτιμώντας τα ακόλουθα: (1) Η Κοινότητα έχει ήδη μηδενίσει την παραγωγή και κατανάλωση χλωροφθορανθράκων, άλλων πλήρως αλογονωμένων χλωροφθορανθράκων, των αλονών, του τετραχλωράνθρακα, του 1,1,1-τριχλωροαιθανίου, των υδροβρωμοφθορανθράκων και του βρωμοχλωρομεθανίου. (2) Κάθε χρόνο, η Επιτροπή οφείλει να καθορίζει τις βασικές χρήσεις για τις εν λόγω ελεγχόμενες ουσίες, τις ποσότητες που μπορούν να χρησιμοποιηθούν καθώς και τις εταιρείες που μπορούν να τις χρησιμοποιήσουν. (3) Με την απόφαση IV/25 των μερών του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος, καλούμενου εν προκειμένω «πρωτόκολλο του Μόντρεαλ», θεσπίζονται τα κριτήρια που χρησιμοποιεί η Επιτροπή για τον καθορισμό των βασικών χρήσεων και επιτρέπεται η παραγωγή και η κατανάλωση που είναι αναγκαίες για την κάλυψη των βασικών χρήσεων ελεγχόμενων ουσιών σε κάθε Μέρος. (4) Με την απόφαση XV/8 των μερών του πρωτοκόλλου του Μόντρεαλ επιτρέπεται η παραγωγή και κατανάλωση που είναι αναγκαίες για την κάλυψη των βασικών χρήσεων των ελεγχόμενων ουσιών των παραρτημάτων A, B και Γ (ουσίες των ομάδων II και III) του πρωτοκόλλου του Μόντρεαλ για εργαστηριακές και αναλυτικές χρήσεις, όπως αυτές απαριθμούνται στο παράρτημα IV της έκθεσης της έβδομης συνόδου των Μερών, υπό τους όρους που καθορίζονται στο παράρτημα ΙΙ της έκθεσης της έκτης συνόδου των Μερών, καθώς και στις αποφάσεις VII/11, XI/15 και XV/5 των μερών του πρωτοκόλλου του Μόντρεαλ. Με την απόφαση XVII/10 των μερών του πρωτοκόλλου του Μόντρεαλ επιτρέπεται η παραγωγή και κατανάλωση της ελεγχόμενης ουσίας του παραρτήματος Ε του πρωτοκόλλου του Μόντρεαλ που είναι αναγκαία για την κάλυψη των εργαστηριακών και αναλυτικών χρήσεων του μεθυλοβρωμιδίου. (5) Δυνάμει της παραγράφου 3 της απόφασης XII/2 των μερών του πρωτοκόλλου του Μόντρεαλ σχετικά με τα μέτρα για τη διευκόλυνση της μετάβασης στις απαλλαγμένες χλωροφθορανθράκων δοσιμετρικές συσκευές εισπνοής (Metered-Dose Inhalers - MDI), όλα τα κράτη μέλη γνωστοποίησαν (2) στο UNEP (Πρόγραμμα των Ηνωμένων Εθνών για το Περιβάλλον) ότι οι χλωροφθοράνθρακες (CFC) δεν είναι πλέον βασικοί για την παραγωγή του CFC-MDI salbutamol προοριζόμενου να τεθεί σε εμπορική κυκλοφορία στην Ευρωπαϊκή Κοινότητα. Η Αυστρία, το Βέλγιο, η Τσεχική Δημοκρατία, η Δανία, η Εσθονία, η Γερμανία, η Ελλάδα, η Ουγγαρία, η Λετονία, η Λιθουανία, η Νορβηγία, η Πορτογαλία, οι Κάτω Χώρες, η Σλοβακική Δημοκρατία και η Σλοβενία γνωστοποίησαν στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν δραστικά συστατικά τα οποία ανήκουν στη θεραπευτική κατηγορία «Βρογχοδιασταλτικοί β-αγωνιστές βραχείας δράσης», και συγκεκριμένα terbutaline (3), fenoterol, orciprenaline, reproterol, carbuterol, hexoprenaline, pirbuterol, clenbuterol, bitolterol και procaterol. Το Βέλγιο, η Τσεχική Δημοκρατία, η Εσθονία, η Γερμανία, η Ουγγαρία, η Λετονία, οι Κάτω Χώρες, η Σλοβακική Δημοκρατία, η Σλοβενία και η Σουηδία γνωστοποίησαν στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν δραστικά συστατικά τα οποία ανήκουν στη θεραπευτική κατηγορία «εισπνεόμενα στεροειδή», και συγκεκριμένα beclomethasone, dexamethasone, flunisolide, fluticasone, budesonide (4) και triamcinolone. Η Δανία (beclomethasone, fluticasone), η Ιρλανδία (beclomethasone, fluticasone), η Φινλανδία (beclomethasone, fluticasone), η Γαλλία (beclomethasone, fluticasone), η Ιταλία (beclomethasone, fluticasone, budesonide), η Μάλτα (fluticasone, budesonide), η Πορτογαλία (fluticasone, budesonide), η Σλοβενία (beclomethasone, fluticasone, budesonide), η Ισπανία (beclomethasone, fluticasone) και το Ηνωμένο Βασίλειο (fluticasone) γνωστοποίησαν στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν τα δραστικά συστατικά που ανήκουν στη θεραπευτική κατηγορία «εισπνεόμενα στεροειδή», και αναγράφονται σε παρένθεση μετά το όνομα κάθε κράτους μέλους. Το Βέλγιο, η Τσεχική Δημοκρατία, η Δανία, η Εσθονία, η Φινλανδία, η Γαλλία, η Γερμανία, η Ελλάδα, η Λετονία, οι Κάτω Χώρες, η Σλοβακική Δημοκρατία και η Σλοβενία γνωστοποίησαν στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν τα δραστικά συστατικά που ανήκουν στη θεραπευτική κατηγορία «μη στεροειδή αντιφλεγμονώδη», και συγκεκριμένα cromoglicic acid και nedrocromil. Η Πορτογαλία γνωστοποίησε στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν το δραστικό συστατικό cromoglicic acid. Η Ισπανία γνωστοποίησε στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν το δραστικό συστατικό nedrocromil. Το Βέλγιο, η Κύπρος, η Τσεχική Δημοκρατία, η Δανία, η Εσθονία, η Φινλανδία, η Γερμανία, η Ελλάδα, η Ουγγαρία, η Ιρλανδία, η Λετονία, η Μάλτα, οι Κάτω Χώρες, η Σλοβακική Δημοκρατία, η Ισπανία, η Σουηδία και το Ηνωμένο Βασίλειο γνωστοποίησαν στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν τα δραστικά συστατικά που ανήκουν στη θεραπευτική κατηγορία «Αντιχολινεργικοί βρογχοδιαστολείς», και συγκεκριμένα ipatropium bromide και oxitropium bromide. Η Πορτογαλία γνωστοποίησε στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν το δραστικό συστατικό ipatropium bromide. Η Γερμανία γνωστοποίησε στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν τα δραστικά συστατικά τα οποία ανήκουν στη θεραπευτική κατηγορία «Βρογχοδιασταλτικοί β-αγωνιστές μακράς δράσης», και συγκεκριμένα formoterol και salmeterol. Η Ιταλία γνωστοποίησε στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν το δραστικό συστατικό formoterol. Η Γερμανία και οι Κάτω Χώρες γνωστοποίησαν στο UNEP ότι η χρήση CFC δεν θεωρείται βασική για την παραγωγή MDI προοριζόμενων να τεθούν σε εμπορική κυκλοφορία στην Ευρωπαϊκή Κοινότητα που περιέχουν συνδυασμούς δραστικών συστατικών. Το άρθρο 4 παράγραφος 4 περίπτωση (i) στοιχείο (β) του κανονισμού (ΕΚ) αριθ. 2037/2000 απαγορεύει τη χρήση και εμπορική κυκλοφορία CFC, εκτός εάν θεωρούνται βασικής σημασίας υπό τους όρους που περιγράφονται στο άρθρο 3 παράγραφος 1 του ιδίου κανονισμού. Ο καθορισμός ορισμένων χρήσεων ως μη βασικών επέφερε τη μείωση της ζήτησης CFC χρησιμοποιούμενων σε MDI που έχουν τεθεί σε εμπορική κυκλοφορία στην Ευρωπαϊκή Κοινότητα. Επιπλέον, το άρθρο 4 παράγραφος 6 του κανονισμού (ΕΚ) αριθ. 2037/2000 απαγορεύει την εισαγωγή και εμπορική κυκλοφορία προϊόντων CFC-MDI, εκτός εάν οι CFC στα εν λόγω προϊόντα θεωρούνται βασικοί, υπό τους όρους που περιγράφονται στο άρθρο 3 παράγραφος 1. (6) Η Επιτροπή δημοσίευσε, στις 8.7.2005, ανακοίνωση (5) προς τις εταιρείες της Κοινότητας των 25 κρατών μελών που ζητούν από την Επιτροπή να αποφανθεί σχετικά με τη χρήση ελεγχόμενων ουσιών για τις βασικές χρήσεις στην Κοινότητα το 2006 και έγινε αποδέκτης δηλώσεων σχετικών με τις προβλεπόμενες βασικές χρήσεις ελεγχόμενων ουσιών το 2006. (7) Προκειμένου να εξασφαλιστεί ότι οι ενδιαφερόμενες εταιρείες και φορείς εκμετάλλευσης θα συνεχίσουν να επωφελούνται εγκαίρως από το σύστημα εγκρίσεων, ενδείκνυται να ισχύσει η παρούσα απόφαση από την 1η Ιανουαρίου 2006. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής που συνεστήθη δυνάμει του άρθρου 18 παράγραφος 1 του κανονισμού (ΕΚ) αριθ. 2037/2000. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η ποσότητα των ελεγχομένων ουσιών της ομάδας Ι (χλωροφθοράνθρακες 11, 12, 113, 114 και 115) που διέπονται από τον κανονισμό (ΕΚ) 2037/2000 η οποία επιτρέπεται να χρησιμοποιηθεί για βασικές ιατρικές χρήσεις στην Ευρωπαϊκή Κοινότητα το 2006 ανέρχεται σε 539 000,00 χιλιόγραμμα ΔΚΟ (6). 2. Η ποσότητα ελεγχόμενων ουσιών της ομάδας Ι (χλωροφθοράνθρακες 11, 12, 113, 114 και 115) και της ομάδας II (άλλοι, πλήρως αλογονωμένοι χλωροφθοράνθρακες), που καλύπτονται από τον κανονισμό (ΕΚ) αριθ. 2037/2000 η οποία επιτρέπεται να χρησιμοποιηθεί για βασικές εργαστηριακές χρήσεις στην Κοινότητα το 2006 ανέρχεται σε 256 761,86 χιλιόγραμμα ΔΚΟ. 3. Η ποσότητα ελεγχόμενων ουσιών της ομάδας ΙΙΙ (αλόνες), που καλύπτονται από τον κανονισμό (ΕΚ) αριθ. 2037/2000 η οποία επιτρέπεται να χρησιμοποιηθεί για βασικές εργαστηριακές χρήσεις στην Κοινότητα το 2006 ανέρχεται σε 482,70 χιλιόγραμμα ΔΚΟ. 4. Η ποσότητα ελεγχόμενων ουσιών της ομάδας IV (τετραχλωράνθρακας), που καλύπτονται από τον κανονισμό (ΕΚ) αριθ. 2037/2000 η οποία επιτρέπεται να χρησιμοποιηθεί για βασικές εργαστηριακές χρήσεις στην Κοινότητα το 2006 ανέρχεται σε 149 641,536 χιλιόγραμμα ΔΚΟ. 5. Η ποσότητα ελεγχόμενων ουσιών της ομάδας V (1,1,1-τριχλωροαιθάνιο), που καλύπτονται από τον κανονισμό (ΕΚ) αριθ. 2037/2000 η οποία επιτρέπεται να χρησιμοποιηθεί για βασικές εργαστηριακές χρήσεις στην Ευρωπαϊκή Ένωση το 2006 ανέρχεται σε 754,00 χιλιόγραμμα ΔΚΟ. 6. Η ποσότητα ελεγχόμενων ουσιών της ομάδας VI (μεθυλοβρωμίδιο) που καλύπτονται από τον κανονισμό (ΕΚ) αριθ. 2037/2000 η οποία επιτρέπεται να χρησιμοποιηθεί για εργαστηριακές και αναλυτικές χρήσεις στην Κοινότητα το 2006 ανέρχεται σε 300,00 χιλιόγραμμα ΔΚΟ. 7. Η ποσότητα ελεγχόμενων ουσιών της ομάδας VII (υδροβρωμοφθοράνθρακες) που καλύπτονται από τον κανονισμό (ΕΚ) αριθ. 2037/2000 η οποία επιτρέπεται να χρησιμοποιηθεί για βασικές εργαστηριακές χρήσεις στην Κοινότητα το 2006 ανέρχεται σε 4,49 χιλιόγραμμα ΔΚΟ. 8. Η ποσότητα ελεγχόμενων ουσιών της ομάδας IX (βρωμοχλωρομεθάνιο) που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές εργαστηριακές χρήσεις στην Κοινότητα το 2006, ανέρχεται σε 13,308 χιλιόγραμμα ΔΚΟ. Άρθρο 2 Δεν επιτρέπεται η εμπορική κυκλοφορία των αναφερόμενων στο παράρτημα Ι δοσιμετρικών συσκευών εισπνοής που περιέχουν χλωροφθοράνθρακες στις χώρες των οποίων η Αρμόδια Αρχή έχει αποφασίσει ότι οι δοσιμετρικές συσκευές εισπνοής που περιέχουν χλωροφθοράνθρακες δεν είναι βασικές για τις αγορές των εν λόγω χωρών. Άρθρο 3 Κατά την περίοδο από 1ης Ιανουαρίου 2006 έως 31.12.2006, ισχύουν οι ακόλουθες διατάξεις: 1) Η έγκριση ποσοστώσεων για τους χλωροφθοράνθρακες 11, 12, 113, 114 και 115, για βασικές ιατρικές χρήσεις, αφορά τις εταιρείες που αναφέρονται στο παράρτημα ΙΙ. 2) Η έγκριση ποσοστώσεων για τους χλωροφθοράνθρακες 11, 12, 113, 114 και 115 και για άλλους πλήρως αλογονωμένους χλωροφθοράνθρακες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα ΙΙΙ. 3) Η έγκριση ποσοστώσεων για τις αλόνες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα IV. 4) Η έγκριση ποσοστώσεων για τον τετραχλωράνθρακα, για βασικές εργαστηριακές χρήσεις, αφορά τις εταιρείες που αναφέρονται στο παράρτημα V. 5) Η έγκριση ποσοστώσεων για το 1,1,1-τριχλωροαιθάνιο, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VI. 6) Η έγκριση ποσοστώσεων για το μεθυλοβρωμίδιο, για εργαστηριακές και αναλυτικές χρήσεις κρίσιμης σημασίας, αφορά τις εταιρείες που αναφέρονται στο παράρτημα VII. 7) Η έγκριση ποσοστώσεων για τους υδροβρωμοφθοράνθρακες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VΙΙΙ. 8) Η έγκριση ποσοστώσεων για το βρωμοχλωρομεθάνιο, για βασικές εργαστηριακές χρήσεις, αφορά τις εταιρείες που αναφέρονται στο παράρτημα ΙΧ. 9) Οι ποσοστώσεις βασικών χρήσεων για τους χλωροφθοράνθρακες 11, 12, 113, 114 και 115 και για άλλους πλήρως αλογονωμένους χλωροφθοράνθρακες, τον τετραχλωράνθρακα, το 1,1,1-τριχλωροαιθάνιο, τους υδροβρωμοφθοράνθρακες και το βρωμοχλωρομεθάνιο, είναι αυτές που καθορίζονται στο παράρτημα X. Άρθρο 4 Η παρούσα απόφαση εφαρμόζεται από 1ης Ιανουαρίου 2006 και εκπνέει στις 31.12.2006. Άρθρο 5 Η παρούσα απόφαση απευθύνεται στις εξής εταιρείες: 3M Health Care Ltd 3M House Morley Street Loughborough Leicestershire LE11 1EP United Kingdom Bespak PLC North Lynn Industrial Estate King's Lynn PE30 2JJ - Norfolk United Kingdom Boehringer Ingelheim GmbH Binger Straße 173 D-55216 Ingelheim am Rhein Εξ ονόματος της Boehringer Ingelheim (France) Chiesi Farmaceutici SpA Via Palermo, 26/A I-43100 Parma IVAX Ltd Unit 301 Industrial Park Waterford Ireland Laboratorio Aldo Union SA Baronesa de Maldá, 73 Espluges de Llobregat E-08950 Barcelona SICOR SpA Via Terrazzano, 77 I-20017 Rho (MI) Valeas SpA Pharmaceuticals Via Vallisneri, 10 I-20133 Milano Valvole Aerosol Research Italiana (VARI) Spa - LINDAL Group Italia Via del Pino, 10 I-23854 Olginate (LC) Acros Organics bvba Janssen Pharmaceuticalaan 3o B-2440 Geel Airbus France route de Bayonne 316 F-31300 Toulouse Biosolove B.V. Waalreseweg 17 5554 HA Valkenswaard Nederland Bie & Berntsen Sandbækvej 7 DK-2610 Roedovre Carlo Erba Reactifs-SDS Z.I. de Valdonne, BP 4 F-13124 Peypin CNRS - Groupe de Physique des Solides Université Paris, 7 Denis Diderot & Paris 6 Pierre et Marie Curie F-75251 Paris Cedex 5 Health Protection Inspectorate-Laboratories Paldiski mnt 81 EE-10617 Tallinn Honeywell Fluorine Products Europe Kempenweg 90 P.O. Box 264 6000 AG Weert Nederland Honeywell Specialty Chemicals Wunstorfer Straße 40 Postfach 100262 D-30918 Seelze Ineos Fluor Ltd PO Box 13, The Heath Runcorn Cheshire WA7 4QF United Kingdom Institut Scientifique de Service Public (ISSeP) Rue du Chéra, 200 B-4000 Liège Katholieke Universiteit Leuven Krakenstraat 3 B-3000 Leuven LGC Promochem GmbH Mercatorstraße 51 D-46485 Wesel Mallinckrodt Baker BV Teugseweg 20 7418 AM Deventer Nederland Merck KgaA Frankfurter Straße 250 D-64271 Darmstadt Mikro+Polo d.o.o. Lackova 78 SLO-2000 Maribor Ministry of Defense Directorate Material RNL Navy PO Box 2070 2500 ES The Hague Nederland Panreac Química SA Riera de Sant Cugat 1 E-08110 Montcada I Reixac (Barcelona) Sanolabor d.d. Leskovškova 4 SLO-1000 Ljubljana Sigma Aldrich Logistik GmbH Riedstraße 2 D-89555 Steinheim Sigma Aldrich Chimie SARL 80, rue de Luzais L'isle-d'abeau Chesnes F-38297 Saint-Quentin-Fallavier Sigma Aldrich Company Ltd The Old Brickyard New Road Gillingham SP8 4XT United Kingdom Sigma Aldrich Laborchemikalien Wunstorfer Straße 40 Postfach 100262 D-30918 Seelze Sigma Aldrich Chemie GmbH Riedstraße 2 D-89555 Steinheim Tazzetti Fluids S.r.l. Corso Europa, 600/a I-10088 Volpiano (TO) University of Technology Vienna Institut of Industrial Electronics&Material Science Gusshausstraße 27-29 A-1040 Wien VWR I.S.A.S. 201, rue Carnot F-94126 Fontenay-sous-Bois YA-Kemia Oy - Sigma Aldrich Finland Teerisuonkuja 4 FI-00700 Helsinki Βρυξέλλες, 11 Απριλίου 2006.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 434743
1415
2470
1362
3798

EuroVoc IDs (Expanded): 434743
1415
2470
1362
3798

Dataset Source: meu

Split: train